Suchinthana/ta-wikipedia huggingface dataset:
பிரீத் (தொலைக்காட்சி தொடர்)

பிரீத் என்பது ஓர் இந்திய குற்ற நாடக திரில்லர் வலை தொலைக்காட்சி தொடர். இது அமேசான் வீடியோவில் 26 ஜனவரி 2018 அன்று திரையிடப்பட்டது. இது அமேசான் பிரைம் வீடியோவின் 2017 இன் இன்சைட் எட்ஜுக்குப் பிறகு இரண்டாவது இந்திய அசல் தொடராகும். இந்தத் தொடரில் ஆர்.மாதவன், அமித் சாத், ஹிருஷிகேஷ் ஜோஷி, சப்னா பப், அதர்வ விஸ்வகர்மா மற்றும் நீனா குல்கர்னி ஆகியோர் நடித்திருந்தனர் . இத்தொடரின் தொடர்ச்சியாக அபிஷேக் பச்சன் நடித்த ப்ரீத்: இன்டூ தி ஷேடோஸ் என்பது வெளியானது. இதன் தொடர்ச்சி ஜூலை 10, 2020 இல் வெளியானது.

கதை 
நுரையீரல் பாதிப்பால் உறுப்பு தானம் பெற  காத்திருக்கும் மகனுக்காக கொலை செய்ய துணிகிறார் ஒரு தந்தை. இரண்டு கொலைகளை துப்பறியும் காவலருக்கு உறுப்பு தானத்திற்காகவே கொலை நடப்பது புரிகிறது.  அந்தப் பட்டியலில் காவலரின் மனைவியும் இருக்கிறார். கொலையாளிக்கும் காவலருக்குமிடையே நடக்கும் ஆடுபுலி ஆட்டமே கதை.

நடிகர்கள் 

 ஆர். மாதவன் டென்சில் "டேனி" மஸ்கரென்ஹாஸ் 
 மூத்த ஆய்வாளர் கபீர் சாவந்தாக அமித் சாத்
 ரியா கங்குலியாக சப்னா பப்பி
 ஜூலியட் மஸ்கரென்ஹாஸாக நீனா குல்கர்னி
 யோசுவா "ஜோஷ்" மஸ்கரென்ஹாஸாக அதர்வா விஸ்வகர்மா
 இன்ஸ்பெக்டர் பிரகாஷ் காம்பலேவாக ஹிருஷிகேஷ் ஜோஷி
 டாக்டர் அருணா ஷர்மாவாக ஸ்ரீஸ்வரா
 மல்வங்கராக ஸ்ரீகாந்த் யாதவ்
 மார்கரெட் மஸ்கரென்ஹாஸாக உர்மிளா கனிட்கர்
 ஷைனாவாக மதுரா நாயக்
 ஷங்கர் பாட்டீலாக காளி பிரசாத் முகர்ஜி
 அனிதாவாக ஜெயஸ்ரீ வெங்கடரமணன்
 சமீராக அனுஜ் சச்ச்தேவா

அத்தியாயங்கள் 
பிரீத் தொடர் எட்டு அத்தியாயங்களைக் கொண்டுள்ளது.

தொடரின் தொடர்ச்சி 
அமித் சாத், அபிஷேக் பச்சன் மற்றும் நித்யா மேனன் ஆகியோர் நடித்த ப்ரீத்: இன்டூ தி ஷேடோஸ் என்ற தொடர் ஜூலை 10, 2020 அன்று பிரைம் வீடியோவில் திரையிடப்பட்டது.

வரவேற்பு 
இந்துஸ்தான் டைம்ஸில் ரோஹன் நஹார் கூறுகையில், "மாதவன் மற்றும் அமேசான் இணைந்து தொலைக்காட்சியில் ஒற்றை வித்தியாசமான நிகழ்ச்சியை உருவாக்கியுள்ளனர், இது கெய்கோ ஹிகாஷினோவின் பிரபலமான நாவல்களில் ஒன்றின் தழுவல் போன்றது." என்றார்.

குறிப்புகள்

வெளி இணைப்புகள் 
 

பரபரப்பூட்டும் தொலைக்காட்சி தொடர்கள்
தமிழ் வலைத் தொடர்கள்
இந்தித் தொலைக்காட்சி நிகழ்ச்சிகள்
அமேசான் பிரைம் வீடியோ அசல் நிகழ்ச்சிகள்
2018 இல் தொடங்கிய இந்தியத் தொலைக்காட்சி நிகழ்ச்சிகள்
அமித் சாத்

அமித் சாத் (பிறப்பு 5 ஜூன் 1983) ஓர் இந்திய நடிகர். கை போ சே (2013), நகைச்சுவை குடு ரங்கீலா (2015), அரசியல் த்ரில்லரான சர்க்கார் 3 (2017) போன்ற திரைப்படங்களில் துணை வேடங்களில் நடித்தவர். ஸ்டார் பிளஸின் டீன் நாடகமான கியூன் ஹோடா ஹை பியரில் தனது நடிப்பு வாழ்க்கையைத் தொடங்கினார், பின்னர் தொலைக்காட்சி ரியாலிட்டி ஷோ பிக் பாஸில் (இந்தி சீசன் 1) தோன்றினார். சோனி என்டர்டெயின்மென்ட் தொலைக்காட்சியில் ஒளிபரப்பப்பட்ட துர்கேஷ் நந்தினியில் க்ஷிதிஜ் என்ற வழக்கறிஞரின் பாத்திரத்திலும் நடித்தார். சாத் 2010 ஆம் ஆண்டு திகில் படமான ஃபூங்க் 2 மூலம் திரைப்பட அறிமுகமானார்.

அமேசான் பிரைமின் வலைத் தொடரான ப்ரீத் (2018) மற்றும் அதன் இரண்டாவது சீசன் ப்ரீத்: இன்ட் தி ஷேடோஸ் (2020) ஆகியவற்றில் இன்ஸ்பெக்டர் கபீர் சாவந்த் வேடத்தில் தோன்றினார். சோனி லிவில் அவ்ரோத் தி சீஜ் வித் என்ற புதிய தொடரில், அவர் மேஜர் விடிப் சிங்காக நடிக்கிறார்.

ஆரம்ப கால வாழ்க்கை 
சாத் 5 ஜூன் 1983 அன்று டெல்லியில் பிறந்தார்.   லக்னோவின் லா மார்டினியர் கல்லூரியில் படித்தார். சதின் தந்தை ராம் சந்திர டோக்ரா, தேசிய அளவிலான ஹாக்கி வீரர். சாத் தனது 16 வயதில் இருந்தபோது தந்தையை இழந்தார்.

இவரது குடும்ப வீடு பஞ்சாபில் உள்ளது . தனது 21 வயதில், வீட்டை விட்டு வெளியேறி மும்பைக்கு குடிபெயர்ந்தார்.

தொழில்

தொலைக்காட்சி வாழ்க்கை (2002-2008) 
சதாவின் முதல் முக்கிய பாத்திரம் நீனா குப்தா தயாரிப்பின் கியூன் ஹோடா ஹை பியார், அங்கு அவர் ஆதித்யா என்ற கதாபாத்திரத்தில்  நடித்தார். பின்னர் கோஹினூர் தொடரில் நடித்தார். பிக் பாஸ் என்ற ரியாலிட்டி ஷோவில் போட்டியாளராக தோன்றினார். நாச் பாலியே மற்றும் ஃபியர் காரணி ஆகியவற்றில் சாத் பங்கேற்றார்.

திரைப்பட வாழ்க்கை (2010 - தற்போது வரை) 
பிரீத் என்ற வலைத் தொடரில் இன்ஸ்பெக்டர் கபீர் சாவந்தாக சாத் தோன்றினார். அதனைத் தொடர்ந்து பிரீத் தொடரின் அடுத்த சீசனிலும் நடித்தார்.

திரைப்படவியல்

படங்கள்

தொலைக்காட்சி நிகழ்ச்சிகள்

வலைத் தொடர்

விருதுகள் மற்றும் பரிந்துரைகள்

குறிப்புகள்

வெளி இணைப்புகள் 

1983 பிறப்புகள்
வாழும் நபர்கள்
இந்திய நடிகர்கள்
வாழ்க்கைச் சக்கரம்

வாழ்க்கைச் சக்கரம் (Vaazhkai Chakkaram) என்பது 1990 ஆம் ஆண்டு வெளியான தமிழ் நாடக நகைச்சுவைத் திரைப்படமாகும். மணிவண்ணன் இயக்கிய  . இப்பபடத்தில் சத்யராஜ், கௌதமி, கவுண்டமணி, வினு சக்ரவர்த்தி ஆகியோர் முன்னணி வேடங்களில் நடித்தனர். திருப்பூர் மணி எழுதி தயாரித்த இப்படத்திற்கு, சங்கர் கணேஷ் இசை அமைத்தார். படமானது  1990 பிப்ரவரி 9 அன்று வெளியானது.

நடிகர்கள் 

 சத்யராஜ் தங்கவேலுவாக  
 கௌதமி கல்யாணியாக 
  கவுண்டமணி காவலர் ராமசாமியாக
  ஜெய்கணேஷ் சாரயக் கடை கவுண்டர் - கிராமத் தலைவராக
  வினு சக்ரவர்த்தி - தங்கவேலுவின் தந்தை சதாசிவ கவுண்டராக
 ராஜா தங்கவேலுவின் சகோதரனாக 
 சுந்தர் சி.  காவலராக
 வாசு அமவாசையாக 
 மீசை முருகேசன் காவலராக 
 விஜய் கிருஷ்ணராஜ்
 சபிதா ஆனந்த் தாயம்மாவாக 
 மணிவண்ணன்  கல்யாணியின் தந்தையாக (சிறப்புத் தோற்றம்)

பாடல்கள்

மேற்கோள்கள்

வெளி இணைப்புகள் 

 

இந்தியத் தமிழ்த் திரைப்படங்கள்
சங்கர் கணேஷ் இசையமைத்த திரைப்படங்கள்
மணிவண்ணன் இயக்கிய திரைப்படங்கள்
1990 தமிழ்த் திரைப்படங்கள்
சத்யராஜ் நடித்த திரைப்படங்கள்
கவுண்டமணி நடித்த திரைப்படங்கள்
கௌதமி நடித்த திரைப்படங்கள்
வினு சக்ரவர்த்தி நடித்த தமிழ்த் திரைப்படங்கள்
மணிவண்ணன் நடித்த திரைப்படங்கள்
ஜெய்கணேஷ் நடித்த திரைப்படங்கள்
அண்ணன் என்னடா தம்பி என்னடா

அண்ணன் என்னடா தம்பி என்னடா (Annan Ennada Thambi Ennada)  என்பது  1992 ஆம் ஆண்டு வெளியான தமிழ் நாடகத் திரைப்படம். ஆகும். விஜய் கிருஷ்ணராஜ் இயக்கிய இப்படத்தில் சிவகுமார், அர்ஜுன், நிரோஷா, ரேகா ஆகியோர் முக்கிய கதாபாத்திரங்களில் நடித்தனர். இந்த படத்திற்கு கியான் வர்மா, ஆபாவாணன் ஆகியோர் இசை அமைத்தனர். படமானது 25 செப்டம்பர் 1992 இல் வெளியானது. இந்த படம் பின்னர் தெலுங்கில் பகத் என்ற பெயரில் மொழிமாற்றம் செய்யப்பட்டது.

நடிகர்கள் 

சிவகுமார் ராக்கைய கௌண்டராக
அர்ஜுன் சங்கராக
விஜய் கிருஷ்ணராஜ் பொன்னனராக
கே. ஆர். விஜயா பவனாவாக
நிரோஷா
ரேகா
மனோரமா
எஸ். எஸ். சந்திரன்
செந்தில்
செந்தாமரை
வெண்ணிற ஆடை மூர்த்தி
சபிதா ஆனந்த்
டி. பி. கஜேந்திரன்

இசை 
இத்திரைப்படத்தின் பின்னணி இசை, பாடல் இசை ஆகியவற்றை  இசையமைப்பாளர் கியான் வர்மா அமைத்தார். 1992 இல் வெளியிடப்பட்ட இசைப்பதிவில் ஏழு பாடல்கள் உள்ளன.

மேற்கோள்கள்

வெளி இணைப்புகள் 

இந்தியத் தமிழ்த் திரைப்படங்கள்
1992 தமிழ்த் திரைப்படங்கள்
சிவகுமார் நடித்த திரைப்படங்கள்
அர்ஜூன் நடித்த தமிழ்த் திரைப்படங்கள்
கே. ஆர். விஜயா நடித்த திரைப்படங்கள்
மனோரமா நடித்த திரைப்படங்கள்
செந்தில் நடித்த திரைப்படங்கள்
வெண்ணிற ஆடை மூர்த்தி நடித்த திரைப்படங்கள்
செந்தாமரை நடித்த திரைப்படங்கள்
எஸ். எஸ். சந்திரன் நடித்த திரைப்படங்கள்
ஆவதும் பெண்ணாலே அழிவதும் பெண்ணாலே

ஆவதும் பெண்ணாலே அழிவதும் பெண்ணாலே (Aavathum Pennale Azhivathum Pennale) என்பது 1996 ஆம் ஆண்டு வெளியான தமிழ் குற்றத் திரைப்படம் ஆகும். செந்தில்நாதன் இயக்கிய  இப்படத்தில் அருண் பாண்டியன், மன்சூர் அலி கான், ஜெயபாரதி ஆகியோர் முக்கிய வேடங்களில் நடித்தனர். தமிழ் பாத்திமா தயாரித்த இப்படத்திற்கு, பால பாரதி இசை அமைத்தார். படமானது 17 மே 1996 இல் வெளியானது.

நடிகர்கள் 

அருண் பாண்டியன் ஆண்டணியாக
மன்சூர் அலி கான் பிரபாகரனாக
ஜெயபாரதி (மலையாள நடிகர்) சந்திராவாக
மா. நா. நம்பியார் தீனதயாளனாக
மணிவண்ணன் சிவலிங்கமாக
ராஜஸ்ரீ லட்சுமியாக
சி. ஆர். விஜயகுமாரி பிரபாகரனின் தாயாக
டி. என். எஸ். அசோக்குமார்
ஜின்னா
பாபி சந்திராவின் சகோதரராக
விவேக் தனுசாக
பாலு ஆனந்த் மனுஷாக
விஜய் கிருஷ்ணராஜ் சார்லசாக
பீலி சிவம் காவல் ஆய்வாளராக
இரவிராஜ் காவல் ஆய்வாளராக
பெரியார்தாசன் பிரபாகரனின் தந்தை அமாவாசையாக
சிட்டி சி.பி.ஐ. அலுவலராக
இடிச்சப்புளி செல்வராசு ஜோசியராக
குள்ளமணி காவல் ஆய்வாளராக
கோவை செந்தில் குப்புசாமியாக
வைத்தி அழகுநம்பியாக
நெல்லை சிவா சந்தணக்கருப்பனாக
கவிதாசிறீ காவல் ஆய்வாளர் சத்தியவதியாக
ஜே. இலலிதா இலட்சுமியாக
பெருமாள் மருத்துவர் சர்லசின் மனைவியாக
சிறீ பாரதி
எல். ஐ. சி. நரசிம்மன் மருத்துவர் மாரியாக
பயில்வான் ரங்கநாதன்
சில்க் ஸ்மிதா சிறப்புத் தோற்றத்தில்

இசை 
இத்திரைப்படத்தின் பின்னணி இசை, பாடல் இசை ஆகியவற்றை இசையமைப்பாளர் பாலபாரதி அமைத்தார். 1996 இல் வெளியிடப்பட்ட இந்த இசைப்பதிவில், பைரிசுதன் எழுதிய ஆறு பாடல்கள் உள்ளன.

மேற்கோள்கள் 

இந்தியத் தமிழ்த் திரைப்படங்கள்
1996 தமிழ்த் திரைப்படங்கள்
எம். என். நம்பியார் நடித்த திரைப்படங்கள்
மணிவண்ணன் நடித்த திரைப்படங்கள்
விவேக் நடித்த திரைப்படங்கள்
மன்சூர் அலி கான் நடித்த திரைப்படங்கள்
வரதராஜன்

பாவலர் வரதராஜன் (Pavalar Varadharajan) தேனி மாவட்டம், உத்தமபாளையம் வட்டம், பண்ணைப்புரம் கிராமத்தில் நடுத்தர விவசாயக் குடும்பத்தினரான இராமசாமி  - சின்னத்தாயம்மாள் தம்பதியரின் மூத்த மகனாக வரதராஜன் பிறந்தார். இவரது தம்பிகள் ஆர். டி. பாஸ்கர், இளையராஜா மற்றும் கங்கை அமரன் ஆவார்.  திருச்சிராப்பள்ளி வானொலி நிலையத்தில் நிலைய வித்துவானாக  இருந்த மரியானந்த பாகவதரிடம் இசை கற்றார். 

இளமையில் வரதராஜன் இந்தியப் பொதுவுடமைக் கட்சியின் சிறந்த மேடைப் பாடகர், கவிஞர், நாடகாசிரியர், மற்றும் நடிகர் எனும் பன்முகத் தன்மை கொண்டவர் என்பதால் இவரை  பாவலர் வரதராசன் என்று அழைத்தனர். பாவலர் வரதராஜனின் மனைவி பெயர்  சீனியம்மாள். இவரது நான்கு மக்களில் ஹோமோ ஜோ என்பவர் திரைப்பட உதவி இயக்குநராக பணிபுரிந்து இளமையில் மறைந்தவர்.1962-ஆம் ஆண்டு மதுரையில் நடைபெற்ற இந்தியப் பொதுவுடமைக் கட்சி மாநாட்டில் தியாகி மணவாளன் நாடகத்தை எழுதி நடத்தியுள்ளார். இந்நாடகத்தில் தியாகி மணவாளனின் இரண்டு பிள்ளைகளாக பாவலரின் பிள்ளைகளும், மற்ற பாத்திரங்களில் தனது தம்பிமார்களும் நடித்துள்ளனர். தியாகியின் மனைவியாக வரதராஜனின் மனைவியும், தாயாராக தனது சொந்தத் தாயாரும் நடிப்பதாக இருந்த திட்டம் கைவிடப்பட்டது. இவரது குடும்பமே கலைக் குடும்பமாகத் திகழ்ந்தது என்பதை தோழர் மாயாண்டி பாரதி தம் கட்டுரையில் தெரிவித்துள்ளார். பொதுவுடமைக் கட்சித் தலைவர் கூத்தகுடி சண்முகம் வரதராஜனுக்கு இசைவானர் எனும் விருதை வழங்கி பெருமைபடுத்தினார். வாழ்க்கையின் நெருக்கடியான நிலையில் நோயுடன் போராடிக் கொண்டிருந்த பாவலர் வரதராஜன் மதுரை அரசினர் மருத்துவ மனையில் இறந்தார்.

இவரைப் பற்றிய நூல்கள்
 சங்கராபுரம் வேலுச்சாமி என்ற சங்கை வேலவன் படைப்பாளிகளின் பார்வையில் பாவலர் வரதராசன் என்ற இந்த நூலைத் தொகுத்துள்ளார்.
 பாவலர் வரதராஜனின் பாடல்களைத் தொகுத்து பாவலர் வரதராஜன் பாடல்கள் என்ற நூலை இளையராஜா வெளியிட்டுள்ளார்.

மேற்கோள்கள்

வெளி இணைப்புகள்
 http://pandianprabu.weebly.com/uploads/4/9/4/3/4943529/ilayaraja.pdf  
தமிழ் பாடலாசிரியர்கள்
தமிழ் இசைக் கலைஞர்கள்
இந்தியத் தமிழ் நாடக நடிகர்கள்
இந்தியத் தமிழ் நாடகத் துறையினர்
இந்தியத் தமிழ் நாடகாசிரியர்கள்
இசைக் கலைஞர்கள்
தேனி மாவட்ட நபர்கள்
எங்களுக்கும் காலம் வரும் (2001 திரைப்படம்)

எங்களுக்கும் காலம் வரும் (Engalukkum Kaalam Varum) என்பது   2001ஆம் ஆண்டு வெளியான தமிழ் குடும்ப நகைச்சுவை நாடகத் திரைப்படம் ஆகும். பாலரூபன் இயக்கிய இப்படத்தில் லிவிங்ஸ்டன், கௌசல்யா ஆகியோர் முக்கிய வேடங்களில் நடித்தனர். கே. பிரபாகரன் தயாரித்த இப்படத்திற்கு தேவா இசை அமைத்தார். இப்படம் எதிர்மறையான விமர்சனங்களுடன் 2001 பிப்ரவரி 9 அன்று வெளியிடப்பட்டது.

நடிகர்கள் 

லிவிங்ஸ்டன் குப்பன்
கௌசல்யா இலட்சுமி
வடிவேலு (நடிகர்) வெள்ளையன்
விவேக் சந்தோஷ்
கரண் ரமேஷ்
கஸ்தூரி பூஜா
கோவை சரளா ஜெனிபர்
வினிதா தேஜா
மணிவண்ணன் மண்ணாங்கட்டி
பிரமிளா ஜோஷை மண்ணாங்கட்டியின் மனைவி பாக்கியமாக
பாண்டு
தியாகு
விஜய் கிருஷ்ணராஜ்
குமரிமுத்து
பயில்வான் ரங்கநாதன்
கிரேன் மனோகர்
புவனேஸ்வரி
மாஸ்டர் அருண்
இராதிகா சௌத்ரி சிறப்புத் தோற்றத்தில்

இசை 
திரைப்படத்தின் பின்னணி இசை, பாடல் இசை ஆகியவற்றை திரைப்பட இசையமைப்பாளர் தேவா இசையமைத்தார். 2001 ஆம் ஆண்டில் வெளியான இந்த இசைப்பதிவில், பா. விஜய், பிறைசூடன், காளிதாசன், பொன்னியின் செல்வன் ஆகியோரால் எழுதப்பட்ட ஆறு பாடல்கள் உள்ளன.

மேற்கோள்கள்

வெளி இணைப்புகள் 

2001 தமிழ்த் திரைப்படங்கள்
இந்தியத் தமிழ்த் திரைப்படங்கள்
லிவிங்ஸ்டன் நடித்த திரைப்படங்கள்
தேவா இசையமைத்த திரைப்படங்கள்
விவேக் நடித்த திரைப்படங்கள்
வடிவேலு நடித்த திரைப்படங்கள்
மணிவண்ணன் நடித்த திரைப்படங்கள்
கோவை சரளா நடித்த திரைப்படங்கள்
குமரிமுத்து நடித்த திரைப்படங்கள்
அகிம்சை பட்டு

அகிம்சை பட்டு (Ahimsa Silk) என்பது பட்டுப்பூச்சி இனப்பெருக்கம் மற்றும் அறுவடைக்கான ஒரு முறையாகும்.  இம்முறையில் உள்நாட்டுப் பட்டுப்பூச்சிகளைவிட, வனத்தில் காணப்படும் பட்டு அந்துப்பூச்சிகள் இனப்பெருக்கம் செய்யப் பயன்படுத்தப்படுகின்றன. இது பட்டுப்புழுவின் உருமாற்றத்தை அந்துப்பூச்சி நிலைக்கு வரை அனுமதித்து பட்டு கூடுகள் அறுவடை செய்யப்படுகின்றன. ஆனால் பெரும்பாலான பட்டு அறுவடைக்குப் பட்டுப்புழுக்கள் அவற்றின் கூட்டுப்புழு பருவத்தில் கொல்லப்பட வேண்டும். அகிம்சை பட்டு உற்பத்தியில் எந்த விலங்குகளும் பாதிக்கப்படுவதில்லை அல்லது கொல்லப்படவில்லை. இது விலங்குகளுக்குத் தீங்கு விளைவிக்க விரும்பாவதவர்களின் பட்டுத்தெரிவாக அமைகிறது.

செயல்முறை 

இம்முறையில் கூட்டுப்புழுவானது அந்துப்பூச்சியாக மாற அனுமதிக்கப்படுகிறது, பின்னர் பட்டு கூடானது பட்டு தயாரிக்கப் பயன்படுகிறது.

பாம்பிக்சு மோரி (மல்பெரி பட்டுப்புழு அல்லது மல்பெரி பட்டு அந்துப்பூச்சி) அகிம்சை பட்டு உருவாக்குவதற்கு விருப்பமான இனம் என்றாலும், அகிம்சை பட்டு உற்பத்தி செய்ய வேறு பல இனங்களும் உள்ளன. ஆனால் இவை அவசியமான இனமாக வரையறுக்கப்படவில்லை. அகிம்சை முறை பட்டு உற்பத்தியில் பயன்படுத்தப்படும் மற்ற வகை பட்டுப்புழுக்கள் அய்லாந்தசு பட்டுப்புழு மற்றும் பல வகையான துசார் அல்லது டசார் அந்துப்பூச்சிகளாகும் (சீனா துசார் அந்துப்பூச்சி, இந்திய டசார் அந்துப்பூச்சி மற்றும் முகா அந்துப்பூச்சி).

ஐலாந்தசு துணைச் சிற்றினமான சாமியா சிந்தியா ரைசினி, ஆமணக்கு பீன் அல்லது இலைகள் அல்லது மரவள்ளி இலைகள் உண்ணக்கூடியன. இது எரி பட்டு எனப்படுகிறது.  எரி பட்டு இந்த குறிப்பிட்ட பூச்சிகளின் பட்டு கூட்டிலிருந்து தயாரிக்கப்படுகிறது. மேலும் சாதாரண வெப்ப சிகிச்சையை விடக் குறைவான வன்முறை முறைகளைப் பயன்படுத்திப் பட்டுத் தயாரிக்கப்படுகிறது. ஆனால் எரி பட்டுத் தரம் பெரும்பாலும் பாம்பிக்ஸ் மோரி அந்துப்பூச்சியின் சந்ததியினரால் உருவாக்கப்பட்ட பட்டுகளை விடத் தாழ்ந்ததாகக் காணப்படுகிறது.

அகிம்சை பட்டு தாசர் மற்றும் துசா பட்டு ஆகியவற்றிலிருந்து தயாரிக்கப்படலாம். அந்துப்பூச்சிகளை அவற்றின் பட்டு கூடுகளை சொந்த வடிவமைப்புகளுக்கு விட்டுவிடுகிறது.

பண்புகள் 
அகிம்சை பட்டின் முக்கிய பண்புகள் வன்முறை கருத்தின் அடிப்படை  கொள்கைகளிலிருந்து பெறப்படுகின்றன.  இந்தப் பட்டு உயிரினங்களுக்குத் தீங்கு விளைவிக்காமல் தயாரிக்கப்படுகிறது. ஆனால் சில நேரங்களில் கண்களை இழக்கக்குட்டிய ஆபத்துக்களும் உள்ளன. எனவே இவை பாதுகாக்கப்பட வேண்டும். இந்த இலட்சியங்களைச் சமண மதம், இந்து மதம் மற்றும் புத்த சமயம் போன்ற மதங்கள் பின்பற்ற வேண்டுகோள் விடுக்கின்றன. அகிம்சை வாழ்க்கை முறை ஆதரவாளர்கள் சமீபத்தில் தங்கள் வாழ்க்கை முறைக்கு ஏற்ப அகிம்சை பட்டு இருப்பதைக் கண்டறிந்துள்ளனர்.

ஒரு குறுகிய கால பொருளாதார நிலைப்பாட்டிலிருந்து, பட்டுப்புழுக்கள் வளர அனுமதிக்க 10 கூடுதல் நாட்கள் தேவைப்படுவதால், அகிம்சைப் பட்டுக்கான வாதத்தை உருவாக்குவது கடினம். மேலும் அந்துப்பூச்சிகளும் பட்டு கூட்டிலிருந்து வெளியேறுகின்றன. வன்முறையற்ற முறையில் கிடைக்கும் பட்டு அதிக விலையில் உள்ளது. சாதாரண பட்டு கூட்டின் விலையினை விட அகிம்சை பட்டின் விலை இரண்டு மடங்கு அதிகம்.

மேலும் காண்க 

 எரி பட்டு
 சாமியா சிந்தியா

மேற்கோள்கள் 

இந்தியாவில் பட்டு
விலங்குரிமை
விலங்குத் தொழிற்கூட்டு
இலக்கணம் (திரைப்படம்)

இலக்கணம் (Ilakkanam) என்பது 2006 ஆம் ஆண்டு வெளியான  தமிழ் நாடகத் திரைப்படமாகும். இப்படத்தை அறிமுக இயக்குநரான சந்திரசேயன் இயக்கினார். இப்படத்தில் புதுமுகம் விஷ்ணு பிரியன், உமா ஆகியோர் முக்கிய வேடங்களில் நடித்தனர்.  வினு சக்ரவர்த்தி, பாலா சிங், காதல் சுகுமார், சிட்டி பாபு, சத்தியப்பிரியா, அஞ்சலி தேவி, சபிதா ஆனந்த், ரோகினி ராஜஸ்ரீ ஆகியோர் துணை வேடங்களில் நடித்தனர். எம். சி. சண்முகம் தயாரித்த இப்படத்திற்கு, பவதாரிணி இசை அமைத்தார். படமானது 22 திசம்பர் 2006 அன்று வெளியானது. இப்படம் சிறந்த படத்திற்கான தமிழ்நாடு அரசு திரைப்பட விருதை வென்றது.

நடிகர்கள் 

விஷ்ணு பிரியன் - தமிழரசன்
உமா - கயல்விழி
வினு சக்ரவர்த்தி - முருகவேல்
பாலா சிங் - கயல்விழியின் தந்தை
காதல் சுகுமார் - இளங்கோ
சிட்டி பாபு - குமரேசன்
சத்தியப்பிரியா - தமிழரசனின் தாய் மரகதம்
அஞ்சலிதேவி - கயல்விழியின் தாய் இலட்சுமி
சபிதா ஆனந்த் - முருகவேலின் மனைவி
ரோகிணி - சுசி
ராஜஸ்ரீ - தமிழசரசின் சகோதரி மல்லிகா
தாரிகா - கயல்விழியின் சகோதரி சுமதி
ரேவதி பிரியா - தமிழரசனின் முறைப்பெண்
திவ்யா நாகேஸ் - பனிமலர்
எம். சி. சண்முகம் - தமிழசரனின் தந்தை
உசா எலிசபெத் - இளங்கோவின் மனைவி
தாடி பாலாஜி - எழில்
விஜய் ஆனந்த் - மணிமாறன்
கோவை பாலு - செழியன்
நெல்லை சிவா - வீட்டுத் தரகர்
பிர்லா போஸ் - தமிழரசனின் சகோதரர்
ராஜசேகர் (நடிகர்)
விஜய் கிருஷ்ணராஜ் - மருத்துவர்
கிரேன் மனோகர் - ஆறுமுகம்
திருப்பூர் இராமசாமி 
மும்தாஜ்  பக்கோடா காதர்
போண்டா மணி - பியூனாக
காடுவெட்டி குரு - தமிழரசனின் உறவினர் குணசேகரன்
சுப. வீரபாண்டியன் - அவராகவே
பழ. நெடுமாறன் - அவராகவே
தென்கச்சி கோ. சுவாமிநாதன் - அவராகவே
ச. இராமதாசு - அவராகவே

தயாரிப்பு 
விஷ்ணுபிரியன் என்ற திரைப்பெயரோடு ராம் என்ற புதுமுகமும் நாயகராகவும், உமா நாயகிதாகவும் இப்படதில் நடிக்க ஒப்பந்தமாயினர். படம் வெளிவருவதற்கு முன்பு, திரைப்பட தயாரிப்பாளர் எம். சி. சண்முகமும்,  இயக்குநர் சந்திரசேயனும் அப்போதைய தமிழக முதல்வர் மு. கருணாநிதிக்கு சிறப்புக் காட்சியாக  திரையிட்டு காட்ட ஏற்பாடு செய்திருந்தனர். அவர் படத்தை ரசித்ததாகவும், பவதாரிணியின் இசையால் ஈர்க்கப்பட்டதாகவும் தெரிவிக்கப்பட்டது.

இசை 
திரைப்பட பின்னணி இசை, பாடல் இசை ஆகியவற்றை இசையமைப்பாளர் பவதாரிணி அமைத்தார். 2006 இல் வெளியான இந்த இசைப்பதிவில், சுப்பிரமணிய பாரதி, பாரதிதாசன், பிறைசூடன், பா. விஜய், சந்திரசேயன் ஆகியோரால் எழுதப்பட்ட ஆறு பாடல்கள் உள்ளன.

குறிப்புகள் 

இந்திய நாடகத் திரைப்படங்கள்
இந்தியத் தமிழ்த் திரைப்படங்கள்
2006 தமிழ்த் திரைப்படங்கள்
வினு சக்ரவர்த்தி நடித்த தமிழ்த் திரைப்படங்கள்
கிடாக்குழி மாரியம்மாள்

கிடாக்குழி மாரியம்மாள், தமிழ்நாட்டின் சிவகங்கை மாவட்டம், திருப்புவனம் வட்டம், திருப்புவனம் ஊராட்சி ஒன்றியத்தில் உள்ள கிடாக்குழி எனும் கிராமத்தைச் சேர்நத நாட்டுப்புற பாடகர் ஆவார். இவர் சிறுவயது முதல் கோயில் திருவிழாக்கள், சடங்குகள் மற்றும் இறப்பு வீடுகளில் நாட்டுப்புற பாடல்களை பாடுபவர்.

மாரி செல்வராஜ் இயக்கத்தில், சந்தோஷ் நாராயணன் இசையமைப்பில், தனுஷ் நடிப்பில் 9 ஏப்ரல் 2021ல் திரையரங்குகளில் வெளியாக உள்ள கர்ணன் எனும் திரைப்படத்திற்கு கண்டா வரச்சொல்லுங்க எனும் புகழ்பெற்ற நாட்டுப்புறப் பாடலை, கிடாக்குழி மாரியம்மாள் பாடியுள்ளார்.

மேற்கோள்கள்

வெளி இணைப்புகள்
கிராமியப் பாடகர் கிடாக்குழி மாரியம்மாளின் பேட்டி

வாழும் நபர்கள்
தமிழ்த் திரைப்படப் பின்னணிப் பாடகர்கள்
தமிழ் நாட்டுப்புறப் பாடகர்கள்
கலைஞர்கள்
சிவகங்கை மாவட்ட நபர்கள்
தமிழ்நாட்டுப் பாடகர்கள்
தமிழ்நாட்டுப் பெண் இசைக்கலைஞர்கள்
ஊர் பெயரால் அறியப்படும் மக்கள்
கோடைக்கானல் (திரைப்படம்)

கோடைக்கானல் (Kodaikanal) என்பது  2008 ஆம் ஆண்டு வெளியான தமிழ் பரபரப்புத் திரைப்படம் ஆகும். டி. கே. போஸ் இயக்கிய இப்படத்தில் புதுமுகம் அஸ்வந்த் திலக், பூர்ணா, சேகர் ஆகியோர் முக்கிய கதாபாத்திரங்களில் நடித்தனர். மேலும் இதில் காண்டீபன், வடிவுக்கரசி, செந்தில், சிசர் மனோகர், அலெக்ஸ், பயில்வான் ரங்கநாதன், விஜய் கிருஷ்ணராஜ் ஆகியோர் துணை வேடங்களில் நடித்துள்ளனர். ஆர். சுவர்ணலட்சுமி தயாரித்த இப்படத்திற்கு, தேவா இசை அமைத்தார். படமானது14 நவம்பர் 2008 அன்று வெளியானது.

நடிகர்கள் 

அஸ்வந்த் திலக் சூரியா
பூர்ணா பிரிந்தா
சேகர் நந்தா
காண்டீபன் பிரிந்தாவின் உறவினராக
வடிவுக்கரசி பிரிந்தாவின் தாயாக
செந்தில் காவலர் வீராசாமியாக
சிசர் மனோகர் காவலராக
அலெக்ஸ் காவல் ஆய்வாளராக
பயில்வான் ரங்கநாதன் காவல் ஆய்வாளராக
விஜய் கிருஷ்ணராஜ் காவல் ஆணையராக 
இராஜ் கிருஷ்ணா
சி. எம். பாலா திரைப்பட நிதியாளராக
நம்பிராஜன் நடிகராக
ஆர். ஆர். செல்வராஜ்
ஆர். வீரமணி
கங்கை அமரன் சிறப்புத் தோற்றத்தில்

தயாரிப்பு 
ராசாவே உன்னெ நம்பி (1988), என்னை விட்டுப் போகாதே (1988), பொங்கி வரும் காவேரி (1989) போன்ற படங்களை இயக்கிய டி. கே. போஸ், ஒரு இடைவெளிக்குப் பின் கொடைக்கானல் என்ற காதல் பரபரப்புத் திரைப்படத்தின் வழியாக மீண்டும் இயக்க வந்தார். இந்த படம் முழுக்க முழுக்க கொடைக்கானலில் உள்ள மலை விடுதியில் படமாக்கப்பட்டது. புது முகம் அஸ்வந்த் திலக், பின்னணி குரல் கலைஞர் சேகர், மலையாள நடிகை பூர்ணா ஆகியோர் முக்கிய கதாபாத்திரங்களில் நடிக்க தேர்வு செய்யப்பட்டனர். படத்தின் படப்பிடிப்பின் போது, படத்தில் ஏற்பட்ட கால்ஷீட் பிரச்சினைகள் காரணமாக பூர்ணா மீது இயக்குநரும், தயாரிப்பாளரும்  தயாரிப்பாளர்கள் சங்கத்தில் புகார் அளித்தனர்.

இசை 
திரைப்பட பின்னணி இசை, பாடல் இசை ஆகியவற்றை திரைப்பட இசையமைப்பாளர் தேவா அமைத்தார். 2008 ஆம் ஆண்டில் வெளியிடப்பட்ட இந்த படத்தின் இசைப்பதிவில், பிறைசூடன், யுகபாரதி ஆகியோர் எழுதிய ஆறு பாடல்கள் இருந்தன. படத்தின் இசையை சென்னையில் கமல்ஹாசன் வெளியிட்டார்,  பாரதிராஜா முதல் இசை வட்டைப் பெற்றார். இயக்குநர் ராம நாராயணன், தயாரிப்பாளர் கே. பிரபாகரன், டிஜிபி வைகுந்த், தயாரிப்பாளர் ராஜேந்திரன் ஆகியோர் இசை வெளியீட்டில் கலந்து கொண்டனர்.

வெளியீடு 
இந்த படம் 14 நவம்பர் 2008 அன்று பெரும் பொருட் செலவில் தயாரான வாரணம் ஆயிம் படம் வெளியான சமயத்தில் வெளியானது.

வணிகம் 
இந்தப் படம் சென்னை மண்டலத்தில் சராசரியாக வசூலை ஈட்டத் தொடங்கியது. முதல் வாரம் நான்காவது இடத்தில் தொடங்கி மூன்றாவது வாரத்தில் ஒன்பதாவது இடத்தில் முடிந்தது. படம் வணிக ரீதியாக தோல்வியாக அறிவிக்கப்பட்டது.

குறிப்புகள் 

இந்தியத் தமிழ்த் திரைப்படங்கள்
தேவா இசையமைத்த திரைப்படங்கள்
2008 தமிழ்த் திரைப்படங்கள்
வடிவுக்கரசி நடித்த தமிழ்த் திரைப்படங்கள்
நவாப் சையத் முகமது பகதூர்

நவாப் சையத் முஹம்மது பகதூர் (1867 - 12 பிப்ரவரி 1919) 1913 இல் நடைபெற்ற கராச்சி மாநாட்டின் போது இந்திய தேசிய காங்கிரஸின் தலைவராக பணியாற்றிய ஒரு இந்திய அரசியல்வாதி ஆவார்.பத்ருதீன் தியாப்ஜி மற்றும் ரஹமத்துல்லாஹ் முஹம்மது சயானி ஆகியோருக்குப் பிறகு இந்த பதவியை வகித்த மூன்றாவது முஸ்லீம் ஆவார்.

பிறப்பு
நவாப் சையத் முஹம்மது தென்னிந்தியாவின் செல்வந்த முஸ்லிம்களில் ஒருவரான மிர் ஹுமாயூன் ஜா பகதூரின் மகனாக கல்கத்தாவில் பிறந்தார். திப்பு சுல்தானின் நான்காவது மகனான சுல்தான் யாசினின் மகள் ஷாஜாதி ஷாருக் பேகமின் மகன் தான் மீர் ஹுமாயூன் ஜா.

அரசியல்
அவர் இந்திய தேசிய காங்கிரசுக்கு அதன் ஆரம்ப கட்டங்களில் நிதிஉதவி மற்றும் அறிவுசார் ஆதரவை வழங்குவதன் மூலம் உதவினார். 1887 இல் மூன்றாவது இந்திய தேசிய காங்கிரஸ் நடைபெற்றபோது, ஹுமாயூன் பகதூர் காங்கிரஸ் தலைவர்களுக்கு பொருளாதார உதவிகளை வழங்கினார்.

1894 இல் இந்திய தேசிய காங்கிரசில் சேர்ந்த நவாப் சையத் முகமது அவ்வமைப்பின் தீவிர உறுப்பினரானார். முஸ்லிம்களும் இந்துக்களும் சகோதரர்களைப் போலவே வாழ வேண்டும் என்றும் அவர்களின் வெவ்வேறு மதங்கள் அவர்களைப் பிரிக்காமல் அவர்களை ஒன்றிணைக்க வேண்டும் என்றும் சையத் முகமது தனது அனைத்து உரைகளிலும் உரையிலும் உறுதியாக நம்பினார். இந்திய மக்களை ஒரு வலுவான தேசமாக ஒன்றிணைப்பதே இந்திய தேசிய காங்கிரசின் முக்கிய நோக்கம் என்று அவர் உண்மையாக நம்பினார்.

மெட்ராஸ் ஷெரிப்
அவர் மெட்ராஸின் முதல் முஸ்லீம் ஷெரிப் ஆக 1896 இல் நியமிக்கப்பட்டார். 1900 ஆம் ஆண்டில் அவர் மெட்ராஸ் சட்டமன்றத்திற்க்கு பரிந்துரைக்கப்பட்டார். மெட்ராஸ் மாகாணங்களை பிரதிநிதித்துவப்படுத்தும் அதிகாரப்பூர்வமற்ற உறுப்பினராக 1903 டிசம்பர் 19 அன்று மெட்ராஸ் இம்பீரியல் சட்டமன்றத்திற்க்கும் பரிந்துரைக்கப்பட்டார். விக்டோரியா மகாராணியின் வைர விழா கொண்டாட்டத்தில் கலந்து கொண்டபோது 1897 ஆம் ஆண்டில் பிரித்தானிய அரசாங்கத்தால் சையத் முஹம்மதுக்கு "நவாப்" என்ற பட்டம் வழங்கப்பட்டது.

இறப்பு
சையத் முகமது பகதூர் பிப்ரவரி 12, 1919 ஆண்டு இறந்தார்.

இதையும் பார்க்க
இந்திய தேசிய காங்கிரஸ் கட்சி தலைவர்கள் பட்டியல்

ஆதாரங்கள் 

1867 பிறப்புகள்
1919 இறப்புகள்
இந்திய தேசிய காங்கிரஸ் அரசியல்வாதிகள்
கொல்கத்தா நபர்கள்
இலீலா தேசாய்

இலீலா தேசாய் (Leela Desai) 1930-1940களில் நடித்து வந்த ஒரு இந்திய நடிகையாவார். இவர் 1900களின் முற்பகுதியில் இசைக்கலைஞரான உமேத்ராம் லால்பாய் தேசாய் மற்றும் அவரது இரண்டாவது மனைவி சத்யபாலா தேவி ஆகியோரின் மகளாவார்.

இவரது பெற்றோர் 3 வருட அமெரிக்க சுற்றுப்பயணத்தில் இருந்தபோது நியூ செர்சியிலுள்ள நுவார்க்கில் பிறந்தார். இவரது தந்தை குசராத்தியாவார். இவரது தாயார் இந்தியாவின் பீகாரைச் சேர்ந்தவர். இவர் இந்தியாவில் வளர்ந்தார். இவர் 11 இந்திய திரைப்படங்களில் நடித்திருந்தார். மேலும், 1961இல் காபூலிவாலி என்ற திரைப்படத்தின் இணை தயாரிப்பாளராகவும் இருந்தார். 1944ஆம் ஆண்டில், இவர் தனது சகோதரி இரமோலாவுடன் சேர்ந்து கலியான் என்ற திரைப்படத்தில் நடித்தார்.

தொழில் 
சோஹன்லால் மற்றும் லச்சுமஹாராஜின் கீழ் பாரம்பரிய நடனத்தில் முறையான கல்வியையும், மோரிஸ் கல்லூரியில் (லக்னோ) இசையையும் பெற்றார். 1943இல் விஷ்ராம் பெடேகர் தயாரித்த நாகநாராயண் என்ற திரைப்படத்தில் நடித்தார். 1941இல் பெங்களூர் இடைநிலைக் கல்லூரி மாணவர்களால் அழைக்கப்பட்டார். "நியூ தியேட்டர்ஸ்" மற்றும் "பிரபாத் பிலிம் கோ" போன்ற நிறுவனங்கள் தயாரித்த படங்களின் விழாக்களை நடத்துவதில் இக்கல்லூரிக்கு பெருமை இருந்தது. தேசாய் ஒரு நடனக் கலைஞராகவும், சோஹன் லாலை பின்பற்றுபவராகவும் இருந்தார். இவர் 1926இல் லக்னோவில் நிறுவப்பட்ட "பட்கண்டே இசை நிறுவனத்தில் பயிற்சி பெற்றார்.

1939இல் வெளியிடப்பட்ட கபல் குந்தலா என்ற படத்தின் மூன்றாவது பதிப்பு பத்தாண்டுகளுக்குப் பிறகு 1949இல் வெளியானது. இப்படத்தை நிதின் போஸ் மற்றும் பானி மஜும்தார் இருவரும் இயக்கியிருந்த இப்படத்தில் இவர் நடித்திருந்தார். பானி மஜும்தார் இவரது சகோதரி மோனிகா தேசாயை மணந்தார். டார்ஜீலிங்கில் "லில்லி காட்டேஜ்" என்று ஒரு வீடு இவருக்கு இருந்தது. இவரது தாயார் சத்யபாலா தேவி இறக்கும் வரை அங்கே வாழ்ந்தார்.

மேற்கோள்கள்

ஆதாரங்கள் 
 https://web.archive.org/web/20090530020703/http://www.ultraindia.com/movies/awards/bnsin.htm
 http://www.hinduonnet.com/thehindu/mp/2002/07/22/stories/2002072200310200.htm 
 https://web.archive.org/web/20080610143306/http://ccat.sas.upenn.edu/indiancinema/?browse=musicdirection&start=K
 http://gomolo.in/People/People.aspx?PplId=7535#
 http://calcuttatube.com/
 https://web.archive.org/web/20110722222919/http://www.nbc.gov.mv/app.php?action=films&do=detail&filmId=5141
 https://web.archive.org/web/20080610130205/http://www.tasleemlucknow.com/musicbottom.htm

வெளி இணைப்புகள் 
 

20 ஆம் நூற்றாண்டின் இந்திய நடிகைகள்
இந்தித் திரைப்பட நடிகைகள்
அழியாத கோலங்கள் 2

அழியாத கோலங்கள் 2 (Azhiyatha Kolangal 2)  என்பது 2019 ஆண்டு வெளியான தமிழ் நாடகத் திரைப்படம் ஆகும்.எம். ஆர். பாரதி எழுதி இயக்கிய இப்படத்தை ஈஸ்வரி ராவ் தயாரித்தார்.  இப்படத்தில் பிரகாஷ் ராஜ், ரேவதி, அர்ச்சனா, நாசர் ஆகியோர் முக்கிய வேடங்களில் நடித்தனர். இப்படத்திற்கு அரவிந்த் சித்தார்த்தா இசையமைத்தார். அழியாத கோலங்கள் 2 படத் தயாரிப்பு பணியானது செப்டம்பர் 2015 இல் தொடங்கியது.

கதை 
எழுதாளரான கௌரி சங்கர் (பிரகாஷ் ராஜ்) தில்லியில் சாகித்திய விருது பெறுகிறார். 24 ஆண்டுகள் கழித்து தன் முன்னாள் காதலியான மோகனாவை ( அர்ச்சனா) அவரது வீட்டில் சந்திக்க வருகிறார். அங்கே தங்கள் பழைய நினைவுகளை பேசி மகிழ்கின்றனர். இந்நிலையில் திடீரென்று மாரடைப்பினால் கௌரி சங்கர் அங்கே இறந்து விடுகிறார். கல்லூரி செல்லும் வயதுடைய மகளைக் கொண்ட மோகனா இதனால் அதிர்ச்சி அடைகிறார். இந்த விசயத்தை ஊடகங்களும், அக்கம் பக்கத்தவர்களும் மனம் போன போக்கில் ஏளனமாக பேசுகின்றனர். கோரி சங்கரின் மனைவியான சீதா (ரேவதி)
மோகனாவை வந்து சந்திக்கிறார் அதன் பிறகு என்ன நடந்தது என்பதே கதையின் பிற்பகுதியாகும்.

நடிகர்கள் 

 பிரகாஷ் ராஜ் கௌரி சங்கராக 
 ரேவதி கௌரி சங்கரின் மனைவி சீதாவாக 
 அர்ச்சனா, கௌரி சங்கரின் முன்னாள் காதலி மோகனாவாக
 ஈஸ்வரி ராவ் செய்தி வாசிப்பாளராக 
 நாசர் உதவி காவல் ஆணையராக
 மோகன் ராமன் மருத்துவராக
 விஜய் கிருஷ்ணராஜ் அரசியல்வாதியாக 
 சத்ய சாய் மோகனாவின் மகளாக

தயாரிப்பு 
அறிமுக இயக்குநர் மணி பாரதி பிரகாஷ் ராஜ், ரேவதி, அர்ச்சனா, நாசர் ஆகியோர் முதன்மைப் பாத்திரங்களில் நடிக்கும் திரைப்படத்திற்கான பணிகளை ஜூன் 2015 இல் துவக்கி பணியாற்றத் தொடங்கினர். துவக்கத்தில் ரேவதியும் அர்ச்சனாவும் இப்படத்தை தயாரிக்க முடிவு செய்திருந்தனர். ஆனால் பின்னர் முன்னாள் நடிகை ஈஸ்வரி ராவ்  இந்த படத்தயாரிப்புக்கு நிதியளிக்க ஒப்புக்கொண்டார். படப்பிடிப்பு சென்னையில் நடந்தது. பிரகாஷ் ராஜ் ஒரு எழுத்தாளராக நடிப்பதாக தெரியவந்தது. மேலும் இந்த படமானது கவிஞ்ஞன் ஆக்கினாள் என்னை என்ற தற்காலிக பெயரில் உருவாக்கப்பட்டது. படத்தின் முதல் பார்வை சுவரோட்டியானது பொங்கலை ஒட்டி  14 சனவரி 2016 அன்று வெளியிடப்பட்டது.

மேற்கோள்கள்

வெளி இணைப்புகள் 

 

இந்திய நாடகத் திரைப்படங்கள்
2019 தமிழ்த் திரைப்படங்கள்
இந்தியத் தமிழ்த் திரைப்படங்கள்
சிந்தாமல் சிதறாமல்

சிந்தாமல் சிதறாமல் (Sindhamal Sitharamal)  என்பது 2003 ஆம் ஆண்டு வெளியான  இந்திய தமிழ் நாடக திரைப்படம் ஆகும்.  சண்முகவேல் இயக்கிய இப்படத்தில் அப்பாஸ், நந்திதா, சோனா ஆகியோர் முக்கிய வேடங்களில் நடித்தனர். கருணாஸ், ராஜேஷ் ஆகியோர் துணை வேடங்களில் நடித்தனர். இந்த படம் 25 திசம்பர் 2003 அன்று வெளியானது.

நடிகர்கள் 

அப்பாஸ் சரவணனாக
நந்திதா ஜானகியாக
சோனா ராசியாவாக
கருணாஸ்
ராஜேஷ் கந்தசாமியாக
இளவரசு
லாவண்யா
கோவை பாலு
சாப்லின் பாலு
நெல்லை சிவா
போஸ் வெங்கட்
சத்யா
பெஞ்சமின்
ஆக்சன் பிரகாஷ்
விஜயா சிங்
சிறீலதா
பானி பாலசுப்பிரமணியம்
மீரா

இசை 
இப்படத்திற்கு பரணி இசையமைத்தார்.

 "சற்றுமுன் கிடைத்த" - ஹரிஷ் ராகவேந்திரா, மதுமிதா
 "தீ தீ" - ஹரிஷ் ராகவேந்திரா
 "லப் டப்" - திப்பு
 "வானவில்லின்" - பி. உன்னிகிருஷ்ணன், மகதி
 "கலங்காதே" - திப்பு

வெளியீடு 
இந்த படம் 25 திசம்பர் 2003 அன்று வெளியானது.

குறிப்புகள் 

2003 தமிழ்த் திரைப்படங்கள்
இந்தியத் தமிழ்த் திரைப்படங்கள்
பரணி இசையமைத்த திரைப்படங்கள்
ராஜேஷ் நடித்த திரைப்படங்கள்
மேற்கு வங்காள சட்டமன்றத் தேர்தல், 2021

2021 மேற்கு வங்காள சட்டமன்றத் தேர்தல்கள் (2021 Legislative Assembly elections), 27 மார்ச் 2021 முதல் 29 ஏப்ரல் 2021 முடிய எட்டு கட்டங்களாக நடைபெறவுள்ளது. வாக்கு எண்ணிக்கை 2 மே 2021 அன்று நடைபெறுகிறது. கேரளா அசாம் தமிழ்நாடு புதுச்சேரி ஆகிய சட்டமன்றங்களுக்கும் தேர்தல் நடைபெறுகிறது.
இம்மாநிலத்தில் நடக்கும் மும்முனை போட்டித் தேர்தலில் தற்போதைய முதலமைச்சர் மம்தா பானர்ஜி தலைமையிலான திரிணாமுல் காங்கிரஸ் மற்றும் கோர்க்கா ஜனமுக்தி மோர்ச்சா ஒரு கூட்டணியாகவும், பொதுவுடமைக் கட்சிகள் மற்றும் இந்திய தேசிய காங்கிரசு கட்சி மகாஜோத் எனும் பெயரில்  கூட்டணியாகவும், பாரதிய ஜனதா கட்சி தலைமையில் தேசிய ஜனநாயக கூட்டணி போட்டியிடுகிறது.

அனைத்துக் கருத்துக் கணிப்புகளையும் மீறி மம்தா பானர்ஜி தலைமையிலான அகில இந்திய திரிணாமுல் காங்கிரசு, தேர்தல் நடைபெற்ற 292 தொகுதிகளில், 213 தொகுதிகளை கைப்பற்றி வெற்றி வாகை சூடியது. இருப்பினும் முதலமைச்சர் மம்தா பானர்ஜி போட்டியிட்ட நந்திகிராம் சட்டமன்றத் தொகுதியில், பாரதிய ஜனதா கட்சி வேட்பாளர் சுவேந்து அதிகாரியை விட 1,956 வாக்குகள் குறைவாகப் பெற்று வெற்றி வாய்ப்பை இழந்தார்.

பின்னணி
2016ஆம் ஆண்டு தேர்தலில் திரிணாமுல் 211 இடங்களிலும் காங்கிரசு 44 இடங்கலிலும் இடதுசாரிகள் 33 இடங்கலிலும் பாசக 3 இடங்களிலும் வென்றன. 2016ஆம் ஆண்டு தேர்தலில் காங்கிரசும் இடதுசாரிகளும் கூட்டணி வைத்து போட்டியிட்டனர்.  ஆனால் 2019 நாடாளுமன்றத் தேர்தலில் 42 தொகுதிகளில் திரிணாமுல் 22 இடங்கலிலும் பாசக 18 இடங்கலிலும் வென்றன. பாசக 40% வாக்குகளைப்பெற்றது. 2020 இல் பாசகவின் சட்டமன்ற உறுப்பினரகளின் எண்ணிக்கை 15 ஆக உயர்ந்தது.

அரசியல் நிலவரம்
நந்திகிராம் தொகுதியில் மம்தா பானர்ஜி போட்டியிடுகிறார். நந்திகிராமில் வேட்புமனு தாக்கல் செய்ய மம்தா சென்றிருந்தார். அப்போது அவர் காரில் ஏற முயன்ற போது 4 அல்லது 5 பேர் அவரை தள்ளிவிட்டதாக கூறப்படுகிறது. 

இந்திய தேர்தல் ஆணையம்  தேர்தல் நடைத்தை விதிகளுக்கு  முரணாக பேசினார் என்று மம்தா பானர்சி 24 மணி நேரம் தேர்தல் பரப்புரை செய்ய தடை விதித்துள்ளது.

தேர்தல் அட்டவணை
இந்தியத் தேர்தல் ஆணையம் 26 பிப்ரவரி 2021 அன்று தேர்தல் அட்டவணை  வெளியிட்டது. இம்மாநிலத்தின் சட்டமன்றத் தேர்தல்கள் 27 மார்ச் 2021 முதல் 29 ஏப்ரல் 2021 முடிய எட்டு கட்டங்களாக நடைபெறவுள்ளது. வாக்கு எண்ணிக்கை 2 மே 2021 அன்று நடைபெறவுள்ளது.

கட்சிகளும் கூட்டணிகளும் 
இம்மாநிலத்தில் நடக்கும் மும்முனை போட்டித் தேர்தலில் தற்போதைய முதலமைச்சர் மம்தா பானர்ஜி தலைமையிலான திரிணாமுல் காங்கிரஸ் மற்றும் கோர்க்கா ஜனமுக்தி மோர்ச்சா ஒரு கூட்டணியாகவும், பொதுவுடமைக் கட்சிகள், இடதுசாரிகள்  மற்றும் இந்திய தேசிய காங்கிரசு கட்சி மகாஜோத் எனும் பெயரில்  ஒரு கூட்டணியாகவும், தேசிய ஜனநாயக கூட்டணியில்  பாரதிய ஜனதா கட்சி போட்டியிடுகிறது.





காங்கிரசு+இடது முன்னணி கூட்டணி

இதர கூட்டணி

கருத்துக் கணிப்புகள்

வாக்குப்பதிவு

தேர்தல் முடிவுகள் 
தேர்தல் முடிவுகள் 292 தொகுதிகளுக்கு 2 மே 2021 அன்று அறிவிக்கப்பட்டது. 2 தொகுதிகளுக்கு 19 மே 2021 அன்று அறிவிக்கப்பட்டது.

2021 சட்டமன்றத் தேர்தலில் வென்ற கட்சி உறுப்பினர்கள் எண்ணிக்கை

தொகுதிவாரியாக வென்ற சட்டமன்ற உறுப்பினர்கள்

இதனையும் காண்க 
அசாம் சட்டமன்றத் தேர்தல், 2021
கேரள சட்டமன்றத் தேர்தல், 2021
புதுச்சேரி சட்டமன்றத் தேர்தல், 2021
தமிழ்நாடு சட்டமன்றத் தேர்தல், 2021

மேற்கோள்கள்

உசாத்துணை

வெளி இணைப்புகள்
 West Bangal General Legislative Election

இந்திய சட்டமன்றத் தேர்தல்கள், 2021
மேற்கு வங்காள சட்டமன்றம்
மேற்கு வங்காளத்தில் தேர்தல்கள்
2021 நிகழ்வுகள்
பானி மஜூம்தார்

பானி மஜும்தார் (Phani Majumdar)  இந்தியாவைச் சேர்ந்த ஒரு முன்னோடி திரைப்பட இயக்குநரும், திரைக்கதை எழுத்தாளருமாவார். இவர் பாலிவுட்டில் பணியாற்றினார். கே. எல். சைகல் நடித்த ஸ்ட்ரீட் சிங்கர் (1938) திரைப்படத்தில் இடம்பெற்ற பபூல் மோரா நைஹர் சூட்டோ ஜெயே என்ற பிரபலாமன பாடலுக்காக மிகவும் பிரபலமானவர். நடிகை மீனாகுமாரியின் ஆர்த்தி (1962), ஓன்ச் லோக் (1965) போன்ற படங்களுக்காகவும் இவர் அறியப்பட்டார். இவர் சிங்கப்பூரிலும் பணியாற்றினார். அங்கு இவர்  மலாய் மொழியில் ஹாங்க் துவா (1955) என்ற படத்தை இயக்கியிருந்தார். இது 7வது பெர்லின் சர்வதேச திரைப்பட விழாவில் தங்க கரடி விருதுக்கு பரிந்துரைக்கப்பட்டது.

தொழில் 
1930களில் பிரேந்திரநாத் சிர்கார், கொல்கத்தாவில் நியூ தியேட்டர்ஸ் என்ற நிறுவனத்தை முன்னணி திரைப்பட இயக்குநர் பி.சி.பருவாவுடன் சேர்ந்து நிறுவியிருந்தார். அவர்களுடன் சேர்ந்து இந்த காலகட்டத்தில் தேவதாஸ் (1935) போன்ற படங்களை உருவாக்கினார். பின்னர், 1941இல் மும்பை சென்று பாம்பே டாக்கீஸ் நிறுவனத்தில் பணிபுரிந்தார். அங்கு இவர்  சுரையா, மொஹபத் (1943) சாந்தா ஆப்தே, அந்தோலன் (1951) ஆகியோரைக் கொண்டு தமன்னா (1942) என்ற படத்தை இயக்கினார். பஞ்சாபி மொழியில், மகதி (1961),மைதிலி மொழியில் கன்யாதான் (1965) ஆகிய படங்ளை இயக்கினார். இவரது ஓன்ச் லோக் நடிகர் பெரோஸ் கானின் முதல் வெற்றியாகும். மேலும் இரண்டாவது சிறந்த திரைப்படத்திற்கான தேசிய திரைப்பட விருதை வென்றது.

பம்பாய் டாக்கீஸில் பணியாற்றுவதற்கு முன் பிரபல திரைப்பட இயக்குநரும் தயாரிப்பாளருமான சக்தி சமந்தாவுக்கு தமாஷா,  பாத்பான், தோபி டாக்டர் போன்ற படங்களில் உதையாக பணிபுரிந்தார் .

நடிகை லீலா தேசாயின் சகோதரி மோனிகா தேசாயை மணந்தார்.

மேற்கோள்கள்

வெளி இணைப்புகள் 
 

வங்காளதேசத் திரைப்பட இயக்குநர்கள்
1994 இறப்புகள்
1911 பிறப்புகள்
திருத்தம் (திரைப்படம்)

திருத்தம் (Thirutham) என்பது 2007 ஆம் ஆண்டு வெளியான இந்திய தமிழ் காதல் பரபரப்புத் திரைப்படமாகும். பொன்ராமன் இயக்கிய இப்படத்தில் ஹரிகுமார், பிரியங்கா நாயர், மான்சி பிரிதம் ஆகியோர் முக்கிய வேடங்களில் நடித்தனர். மேலும் இதில் நாசர், ஆதித்யா, எம். எசு. பாசுகர், சுஜா வருணீ, பிரியா, விஜய் பாபு, பாரதி ஆகியோர் துணை வேடங்களில் நடித்துள்ளனர். சுனி ஹரி தயாரித்த இப்படத்திற்கு, பிரவீண் மணி இசை அமைத்துள்ளார். படமானது 14 செப்டம்பர் 2007 அன்று வெளியானது.

நடிகர்கள் 

ஹரிகுமார் வேல்முருகன் / கார்த்திக்
பிரியங்கா நாயர் வந்தனாவாக
மான்சி பிரீம்ப் பிரியாவாக
நாசர் மருத்துவர் சண்முகமாக
ஆதித்யா சரவணனாக
எம். எசு. பாசுகர் புண்ணியக்கோடியாக
பிரியா வேலுமுருகனின் தாயாக
விஜய் பாபு பிரியாவின் தந்தையாக
பாரதி பிழியாவின் தாயாக
சுஜா வருணீ பிரியாவாக
சிங்கமுத்து ஜோசியராக
நெல்லை சிவா தலைமைக் காவலராக
எஸ். வி. எஸ். குமார் மருத்துவராக
டிஷ்யூம் சோமன்
அர்ச்சணா அரீஷ் பிரியாவாக
சிம்ரன் கான் சிறப்புத் தோற்றத்தில்

தயாரிப்பு 
போப்ரோ பிலிம்ஸ் பதாகையின் கீழ் தயாரிக்கபட்ட திருத்தம் படத்தின் வழியாக பொன்ராமன் இயக்குநராக அறிமுகமானார். தூத்துக்குடி (2006) படத்திற்குப் பிறகு இரண்டாவது முறையாக முக்கிய கதாபாத்திரத்தில் நடிக்க ஹரிகுமார் தேர்ந்தெடுக்கப்பட்டார். வெயில் படப் புகழ் பிரியங்கா நாயர், புதுமுகம் மான்சி பிரிதம் ஆகியோர் படத்தில் நடிக்கத் தேர்வு செய்யப்பட்டனர். ஜீவா ஒளிப்பதிவை மேற்கொண்டார். தூத்துக்குடி படத்துக்குப் பிறகு, ஹரிகுமாரும் இசை அமைப்பாளர் பிரவீன் மணி என இருவரும் இந்த படத்தில் ஒன்றாக பணியாற்றினர்.

இசை 
திரைப்பட பின்னணி இசை, பாடல் இசை ஆகியவற்றை இசையமைப்பாளர் பிரவீண் மணி அமைத்தார். இசைப்பதிவில் ஐந்து பாடல்கள் உள்ளன. ரெடிப்.காமின் சரஸ்வதி சீனிவாஸ் பாடல்களுக்கு 5 நட்சத்திரங்களில் 2 நட்சத்திர மதிப்பீட்டை அளித்தார்.

வெளியீடு 
இந்த படம் 14 செப்டம்பர் 2007 அன்று வேறு ஐந்து படங்களுக்கு போட்டியாக வெளியிடப்பட்டது.

கோலிவுட்டுடே.நெட் ஹரிகுமாரின் நடிப்பைப் பாராட்டியதுடன், இந்தப் படத்தை "நல்ல கதைக்களத்துடன் கூடிய சராசரி படம்" என்று அழைத்தது. ஒரு விமர்சகர் படத்தில் முன்னணி ஜோடியின் நடிப்பைப் பாராட்டினார். அதேசமயம் படத்தின் திரைக்கதையை விமர்சித்தார். மற்றொரு விமர்சகர் எழுதினார், "ஹரி பெரும்பாலான பாத்திரங்களை நன்கு ஏற்று நடிக்கிறார்", மேலும் இந்த படத்தை "சராசரிக்குக்கும் கீழே" என்று மதிப்பிட்டார். இந்த படத்திற்கு நான் அவநில்லை (2007), மன்மதன் (2004), கல்யாணராமன் (1979) ஆகியவற்றுடன் ஒற்றுமைகள் இருப்பதையும் அவர் குறிப்பிட்டார்.

குறிப்புகள் 

இந்தியத் தமிழ்த் திரைப்படங்கள்
2007 தமிழ்த் திரைப்படங்கள்
சிங்கமுத்து நடித்த திரைப்படங்கள்
எம். எசு. பாசுகர் நடித்த திரைப்படங்கள்
ஆஸ்னட் எல்கபீர்

ஆஸ்னட் எல்கபீர் (Osnat Elkabir) ஒரு இசுரேலியப் பாடகரும், நடனக் கலைஞரும், ஓவியரும், நாடக இயக்குநரும் ஆவார். இவர் பத்து ஆண்டுகளுக்கும் மேலாக இந்தியாவில் பாரம்பரிய இந்திய நடனத்தையும், இசையையும் பயின்றார். தற்போது இவர் டெல் அவிவ் பல்கலைக்கழகத்தில் இந்திய நாடகம், நடனம் மற்றும் இசையைக் கற்பிக்கிறார் .

படிப்பும், ஆரம்பகால வாழ்க்கையும் 
1990 ஆம் ஆண்டில் இந்தியாவுக்கு வந்த இவர் உத்தரபாராவில் (கொல்கத்தாவுக்குஅருகிலுள்ள ஒரு சிறிய நகரம்) புத்ததேவ் சைதன்யா என்பவரிடமிருந்து பிரமாரி ஓவியம் படிக்கத் தொடங்கினார். புகழ்பெற்ற கலைக் குடும்பத்திலிருந்து வந்த புத்ததேவ் ஒரு ஓவியரும், நடனக் கலைஞரும், இசைக்கலைஞருமாவார். அவர் தனது தந்தையின் பிரமாரி ஓவியத்தின் நுட்பத்தை உருவாக்கினார். இது தாந்த்ரீக தாக்கங்களுடன் மேம்பட்ட முறைகளை அடிப்படையாகக் கொண்டது. தனது ஓவியப் பாடங்களைத் தொடர்ந்து, ஆஸ்னட், புத்ததேவிடமிருந்து பிரமாரி கதக் நடனத்தைப் படிக்கத் தொடங்கினார். இவர் தனது ஆசிரியருடனும், அவரது மனைவியான, ஜெர்மனியில் பிறந்த கிறிஸ்டா சைதன்யா ஆகியோருடன் இந்தியாவில் பல்வேறு இடங்களில் நிகழ்ச்சிகளை நடத்தினார்.

1990 களில் இவர் பிஜ்னாவின் மறைந்த இராஜாவான சத்ரபதி சிங்கிடமிருந்து பக்கவாத்தியம் கற்றுக் கொண்டார் .  இந்திய இசை மற்றும் நடனம் ஆகியவற்றில் தனது இளங்கலை மற்றும் முதுகலை பட்டங்களைப் பெற்றார். மேலும் புகழ்பெற்ற துருபாத் பாடகரும், மறைந்த ஜியா மொஹியுதீன் தாகரின் சீடரும்,  பனாரசு இந்து பல்கலைக்கழகத்தில் இசை பீடத்தின் தலைவருமான பேராசிரியர் இரித்விக் சன்யால் என்பவரிடமிருந்து  துருபாத் பாடலைப் பயின்றார்.

கலைச் செயல்பாடு 

1990களின் பிற்பகுதியிலிருந்து, இவர் தனது நேரத்தை இந்தியாவிற்கும் இசுரேலுக்கும் இடையில் பிரித்து வருகிறார். இவர் இசுரேல் மற்றும் வெளிநாடுகளில் பல்வேறு இடங்களில் இந்திய பாரம்பரிய நடனம் மற்றும் துருபாத் பாடல் நிகழ்ச்சிகளை நிகழ்த்தி வருகிறார்.  ரிமோன் ஜாஸ் இசை மற்றும் தற்கால இசைக்கானப் பள்ளி, லெவின்ஸ்கி கல்லூரி, டெல் அவிவ் பல்கலைக்கழகம் மற்றும் பல்வேறு நிறுவனங்களில் விரிவுரை மற்றும் கற்பித்தல் பணிகளையும் மேற்கொள்கிறார்..

2002, 2003 மற்றும் 2004 ஆம் ஆண்டுகளில், இசுரேலின் அக்கோ நகரில் ஆண்டுதோறும் நடைபெறும் "மாற்று நாடகத்திற்கான பொது மொழி" என்ற தலைப்பில் நாடக நிகழ்ச்சிகளை இயக்கியுள்ளார். இந்த திட்டத்தில் இளம் இசுரேலிய முஸ்லீம், யூத மற்றும் கிறிஸ்தவ நடிகர்கள் ஈடுபடுத்தப்பட்டனர். மேலும், இந்திய நாடக நுட்பங்கள் மற்றும் கருப்பொருள்களைப் பயன்படுத்தினர்.

2003ஆம் ஆண்டில், வேர் தி டூ ரிவர்ஸ் மீட், என்ற இவரது இந்திய நினைவுக் குறிப்புகளைப் பற்றிய புத்தகம் வெளியிடப்பட்டது. 2004ஆம் ஆண்டில் இவர் தொடக்கப் பள்ளிக்கான இந்திய புவியியல் பாடப்புத்தகத்தின் வடிவமைப்பில் ஸ்வியா பைன் என்பவருட இணைந்து பணியாற்றினார். தற்போது இவர் டெல் அவிவில் வசிக்கிறார். தற்போது குழந்தைகள் பல்லூடகத் திட்டத்தில் பணிபுரிகிறார்.

மேலும் காண்க 

 இந்துஸ்தானி இசை
 இந்தியாவில் நடனம்
 உருத்ர வீணை
 காந்தர்வ வேதம்

குறிப்புகள்

வெளி இணைப்புகள் 
Dagar Family Website
A chapter from the book Where The Two Rivers Meet (In Hebrew)
.youtube.com/watch?v=W5ydLxuhS6Q Video: Live performance] with Dudu Elkabir

நாட்டுப்புற நடனக் கலைஞர்கள்
வாழும் நபர்கள்
உருக்‌ஷானா அகமது

உருக்‌ஷானா அகமது (Rukhsana Ahmad)(பிறப்பு 1948) பாக்கித்தானைச் சேர்ந்த புதின எழுத்தாளர் ஆவார். இவர் மேலும் சிறுகதைகள், கவிதை, நாடகங்கள், மொழிபெயர்ப்பு ஆகியவற்றிலும் பங்கேற்று வருகிறார். திருமணத்திற்குப் பிறகு மேலதிக படிப்புகளுக்காக இங்கிலாந்துக்குக் குடிபெயர்ந்து எழுத்துத் தொழிலைத் தொடர்ந்தவர். இவர் ஆசிய எழுத்தாளர்களுக்காக, குறிப்பாக பெண்களுக்காக பிரச்சாரம் செய்து வருகிறார்.

சுயசரிதை 
உருக்‌ஷானா அகமது பாகிக்கித்தானின் கராச்சியில் 1948இல் பிறந்தார். பாக்கித்தானின் பல்வேறு நகரங்களில் உள்ள பல பள்ளிகளில் தனது பள்ளிப் படிப்பை முடித்தார். தனது கல்லூரிக் கல்வியை பஞ்சாப் பல்கலைக்கழகத்திலும் கராச்சியிலும் முடித்தார். பின்னர், கராச்சி பல்கலைக்கழகத்திலிருந்து  ஆங்கில இலக்கியம், மொழியியலில் முதுகலைப் பட்டத்தை பெற்றார். பின்னர் இவர் கராச்சி பல்கலைக்கழகத்தில் சேர்ந்தார். அங்கு திருமணம் செய்து கொள்ளும் வரை ஆங்கில இலக்கியம் கற்பித்தார். திருமணத்திற்குப் பிறகு இவர் இங்கிலாந்திற்கு குடிபெயர்ந்தார். அங்கு இவர் ரீடிங் பல்கலைக்கழகம் மற்றும் கலைப் பல்கலைக்கழகத்தில் பட்டம் பெற்றார் .

தொழில் 
தனது குடும்பத்தினருடன் இலண்டனில் இவர் ஒரு நாடக ஆசிரியராகவும், பத்திரிகையாளராகவும் தனது வாழ்க்கையைத் தொடங்கினார். வி சின்ஃபுல் உமன் (1991) என்ற தலைப்பில் பெண்கள் பாதுகாப்பு சார்ந்த பொருளில் கவிதைத் தொகுப்பை வெளியிட்டார். அல்தாஃப் பாத்திமா என்பவரின் உருது மொழி புதினமான தி ஒன் ஹூ டிட் நாட் ஆஸ்க் (1993) என்பதை ஆங்கிலத்தில் மொழிபெயர்க்கத் தொடங்கினார். இவரது முதல் புதினமான தி ஹோப் செஸ்ட் (1996), என்பது இரண்டு "வெவ்வேறு உலகங்களில்" வளர்க்கப்பட்ட ஒரு இளம் பெண்களின் வாழ்க்கையை எடுத்துக்காட்டுகிறது. 1991ஆம் ஆண்டில், கிளீவ்லாந்தில் வசிக்கும் எழுத்தாளராக, ட்ரீம்ஸ் இன் வேர்ட்ஸ் அண்ட் டாட்டர்ஸ் ஆப் த ஈஸ்ட் என்ற இதழின் ஆசிரியராக இருந்தார்.

நாடகங்கள் 
ஒரு பிரபல நாடக ஆசிரியராக இவர் சாங் ஃபார் எ சான்க்சுவரி , மிஸ்டேக்கன் . . .அன்னி பெசன்ட் இன் இன்டியா (2007) போன்ற பல நாடகங்களை எழுதியுள்ளார். இது வானொலியிலும் மேடை நிகழ்ச்சிகளிலும் இடம் பெற்றது. மேலும், இவர் பிபிசி வானொலிக்காக  ஜீன் ரைஸ் என்பவரின் வைட் சர்காசோ சீ, நவால் எல் சாதவியின் வுமன் அட் பாயிண்ட் ஜீரோ, சல்மான் ருஷ்டியின் மிட்நைட் சில்ட்ரன், நதீம் அஸ்லாம் எழுதிய மேப்ஸ் ஃபார் லாஸ்ட் லவ்வர்ஸ் உள்ளிட்ட நாடகங்களையும் இவர் தழுவி எழுதினார். 1991 ஜூன் மற்றும் அக்டோபரில், இவரது சாங் ஃபார் எ சான்க்சுவரி என்ற நாடகம் பிரிட்டனில் பல திரையரங்குகளில் நிகழ்த்தப்பட்டது.

இவர், 1984இல் இலண்டனில் நடந்த ஆசிய பெண்கள் எழுத்தாளர்கள் கூட்டணியில் உறுப்பினரானார். ரீட்டா வூல்ப்  என்பவருடன் இணைந்து, 1990இல் இவர் இலண்டனில் காளி நாடக நிறுவனத்தை  நிறுவினார். இதற்கு எட்டு ஆண்டுகள் தலைமை தாங்கினார். தெற்காசியக் கலை மற்றும் இலக்கியத்தை ஐக்கிய இராச்சியத்தில் புலம்பெயர் காப்பகத்தில் சாலிடா (இப்போது சதா ) என்ற பெயரில் நிறுவினார். இவர் லண்டன் பல்கலைக்கழகத்தின் குயின் மேரி கல்லூரியில் ராயல் இலக்கிய நிதியத்தின் ஆலோசகராக இருக்கிறார்.

விருதுகள் 
இன சமத்துவ ஆணைய விருது, பிரிட்டன் எழுத்தாளர்களின் சங்க விருது, சோனி விருது, சூசன் ஸ்மித் பிளாக்பர்ன் பரிசு (2002) போன்ற பிரபலமான பல விருதுகளை வென்றுள்ளார். இவரது நாடகமான ரிவர் ஆன் ஃபயர் (2001) சூசன் ஸ்மித் பிளாக்பர்ன் நாடக விருதுகளில் இரண்டாவது இடத்தை வென்றது. வைட் சர்காசோ சீ என்ற இவரது நாடகத்திற்காக இவர் எழுத்தாளர்களின் பிரிட்டன் வானொலி சங்கத்தின் தழுவல் விருதைப் பெற்றார்.

மேற்கோள்கள் 

வாழும் நபர்கள்
1948 பிறப்புகள்
2021 அசாம் சட்டப் பேரவைத் தேர்தல்

2021 அசாம் சட்டப் பேரவைத் தேர்தல் (2021 Assam Legislative Assembly election) அசாம் மாநில வாக்காளர்கள் 126 சட்டப் பேரவை உறுப்பினர்களை தேர்ந்தெடுக்க, 27 முதல் ஏப்ரல் 6 முடிய மூன்று கட்டங்களாக தேர்தல் நடத்த இந்தியத் தேர்தல் ஆணையம் தேர்தல் அட்டவனை வெளியிட்டுள்ள்து. கேரளா மேற்கு வங்காளம் தமிழ்நாடு புதுச்சேரி ஆகிய சட்டப் பேரவைகளுக்கும் தேர்தல் நடைபெறுகிறது.

பின்னணி
முந்தைய 2016 அசாம் சட்டப் பேரவைத் தேர்தலில் பெரும்பான்மையான சட்டப் பேரவைத் தொகுதிகளை வென்ற பாரதிய ஜனதா கட்சி தலைமையிலான தேசிய ஜனநாயகக் கூட்டணியின்  சார்பாக சர்பானந்த சோனாவால் அசாம் மாநில முதலமைச்சராக தேர்ந்தெடுக்கப்பட்டார்.

தேர்தல் அட்டவணை

வாக்காளர் புள்ளிவிவரங்கள்
அசாம் தேர்தல் ஆணையம் வெளியிட்ட பட்டியலின்படி 2,32,44,454 வாக்காளர்கள் உள்ளனர்.

அரசியல் கட்சிகளும் கூட்டணிகளும்







தேர்தல் கருத்துக் கணிப்புகள்

வாக்குப்பதிவு

தேர்தல் முடிவுகள்

தேர்தல் முடிவுகள் கட்சி & கூட்டணிகள் 
2 மே 2021 அன்று நடைபெற்ற வாக்கு எண்ணிக்கையில், மொத்தமுள்ள 126 தொகுதிகளில் தேசிய ஜனநாயகக் கூட்டணியின் பாரதிய ஜனதா கட்சி 60 தொகுதிகளையும், அசாம் கண பரிசத் 9 தொகுதிகளையும் மற்றும் ஐக்கிய மக்கள் கட்சி (லிபரல்) 6 தொகுதிகளையும் கைப்பற்றி  ஆட்சியை தக்க வைத்துள்ளது. மேலும் இந்திய தேசிய காங்கிரசு 29 தொகுதிகளையும், போடோலாந்து மக்கள் முன்னணி 4  தொகுதிகளையும், அகில இந்திய ஐக்கிய ஜனநாயக முன்னணி 16 தொகுதிகளையும், மார்க்சிஸ்ட் பொதுவுடமைக் கட்சி 1 தொகுதியையும், சுயேட்சை 1 தொகுதியையும் கைப்பற்றியுள்ளது.

தொகுதிவாரியாக வென்ற சட்டப் பேரவை உறுப்பினர்கள்

இதனையும் காண்க
கேரள சட்டமன்றத் தேர்தல், 2021
புதுச்சேரி சட்டமன்றத் தேர்தல், 2021
மேற்கு வங்காள சட்டமன்றத் தேர்தல், 2021
தமிழ்நாடு சட்டமன்றத் தேர்தல், 2021

மேற்கோள்கள்

வெளி இணைப்புகள்
  அசாம் தேர்தல் கள நிலவரம்

குறிப்புகள்

இந்திய சட்டமன்றத் தேர்தல்கள், 2021
அசாம் சட்டமன்றம்
அசாம் சட்டமன்றத் தேர்தல்கள்
2021 நிகழ்வுகள்
தி ஸ்டோர்க் கிளப்

தி ஸ்டோர்க் கிளப் (The Stork Club)( ) என்பது பிரித்தானிய எழுத்தாளரும் பத்திரிகையாளருமான இமோஜென் எட்வர்ட்ஸ்-ஜோன்ஸ் 2006 எழுதிய புத்தகம். ஆசிரியர் த டெயிலி டெலிகிராப் பத்திரிக்கையில் எழுதிய தொடரினை அடிப்படையாகக் கொண்டு இந்த புத்தகம் எழுதப்பட்டது. எட்வர்ட்-ஜோன்ஸ் கருத்தரிக்கும் முயற்சியின் “நான் தாய் ஆக முடியுமா?” என்ற சுயசரிதை தொடராகும். இமோஜென் எட்வர்ட்ஸ்-ஜோன்ஸ் எடுத்துக்கொண்ட  வெளிச் சோதனை முறை கருக்கட்டல் சிகிச்சையை இந்த புத்தகம் கோடிட்டுக் காட்டுகிறது.

மென்னட்டை பதிப்பு 2 ஏப்ரல் 2007 அன்று வெளியிடப்பட்டது.

மனித இனப்பெருக்கம்
நூலட்டை விடுபட்ட நூல்கள்
சாரா அல் அமிரி

சாரா பிந்த் யூசெப் அல் அமிரி (Sarah bint Yousef Al Amiri ) (பிறப்பு 1987) ஐக்கிய அரபு அமீரக அரசாங்கத்தில் மேம்பட்ட அறிவியல் தொழில்நுட்பத் துறை அமைச்சராகவும், ஐக்கிய அரபு அமீரக விண்வெளி நிறுவனம் மற்றும் ஐக்கிய அரபு அமீரக விஞ்ஞானிகள் கழகத்தின் தலைவரும், அமீரகத்தின் செவ்வாய் கிரகத் திட்டத்தின் துணை திட்ட மேலாளரும் ஆவார்.

ஆரம்பகால வாழ்க்கையும் கல்வியும் 
அல் அமிரி 1987இல் ஐக்கிய அரபு அமீரகத்தில் பிறந்தார். இவர் சார்ஜாவில் அமெரிக்கப் பல்கலைக்கழகத்தில் கணினி அறிவியலைப் பயின்று இளங்கலை மற்றும் முதுகலை பட்டங்களை பெற்றார். இவர் எப்போதும் விண்வெளி பொறியியலில் ஆர்வம் கொண்டிருந்தார். ஆனால் ஐக்கிய அரபு அமீரகத்துக்கு விண்வெளி திட்டம் இல்லாத நேரத்தில் வளர்ந்தார்.

ஆராய்ச்சியும் தொழிலும் 
இவர், தனது தொழில் வாழ்க்கையை அமீரக மேம்பட்ட அறிவியல் மற்றும் தொழில்நுட்ப நிறுவனத்தில் தொடங்கினார். அங்கு இவர் துபாய்சாட் -1 மற்றும் துபாய்சாட் -2 ஆகிய செயற்கைக்கோள் திட்டங்களில் பணிபுரிந்தார். துபாய் உலக வர்த்தக மையத்தில் ஒரு உயர்ந்த பணியை ஏற்றுக்கொள்வதற்கு முன்னர் இவர் ஐக்கிய அரபு அமீரக காலநிலை மாற்றம் மற்றும் சுற்றுச்சூழல் அமைச்சகத்தில் சேர்ந்தார். 2016ஆம் ஆண்டில் இவர் அமீரக அறிவியல் கழகத்தின் தலைவராக நியமிக்கப்பட்டார்.

செவ்வாய் கிரகத் திட்டம் 
இன்று இவர் அமீரகத்தின் செவ்வாய் திட்டத்துக்கான அறிவியல் முன்னணியாக் இருக்கிறார்.  கொலராடோ பல்கலைக்கழகம், போல்டர் , பெர்க்லியின் கலிபோர்னியா பல்கலைக்கழகம்), அரிசோனா மாநில பல்கலைக்கழகம் ஆகியவற்றுடன் கூட்டுசேர்ந்து இந்த பணி நடைபெறுகிறது. அமீரகத்தின் செவ்வாய் கிரகத் திட்டம் பற்றி டெட் மாநாட்டில் பேசினார். நவம்பர் 2017இல், லூசியானாவில் செவ்வாய் திட்டம் பற்றி பேசியபோது சர்வதேச டெட் நிகழ்வில் பேசிய முதல் அமீரகர் என்ற பெருமையை இவர் பெற்றார். ஐக்கிய அரபு அமீரகத்தின் 50வது ஆண்டு நிறைவை முன்னிட்டு 2020 சூலை மாதம் தொடங்கப்பட்ட இந்த பணி 2021இல் செவ்வாய் கிரகத்தை அடைய திட்டமிடப்பட்டுள்ளது. இவர் 2016 உலக பொருளாதார மன்றத்தில் அழைக்கப்பட்ட பேச்சாளராக இருந்தார்.

அக்டோபர் 2017இல் ஐக்கிய அரபு அமீரக அமைச்சரவையில் மேம்பட்ட அறிவியல் துறை அமைச்சராக இவர் நியமிக்கப்பட்டார். உலகளாவிய அறிவியல் ஒத்துழைப்பை அதிகரிக்கும் முயற்சியாக, இவர் நவம்பர் 2017 இல் அமெரிக்க அறிவியல் நிறுவனங்களுக்கு சுற்றுப்பயணம் செய்தார்.  23 நவம்பர் 2020 அன்று அறிவிக்கப்பட்ட பிபிசியின் 100 பெண்கள் (பிபிசி) பட்டியலில் இவர் இருந்தார். பிப்ரவரி 2021 இல், தி டைம்ஸ் பத்திரிக்கையின் 2021ன் அடுத்த 100 செல்வாக்கு மிக்க நபர்களின் பட்டியலிலும் இவர் பெயர் பெற்றார் .

மேற்கோள்கள் 

1987 பிறப்புகள்
வாழும் நபர்கள்
என் உயிரினும் மேலான

என் உயிரினும் மேலான (En Uyirinum Melana) என்பது   2007ஆம் ஆண்டு வெளியான இந்திய தமிழ் காதல் திரைப்படம் ஆகும். கே. ஆர். ஜெயா இயக்கிய இப்படத்தில் புதுமுகங்கள் அஜித் சந்தர், ராதிகா மேனன் ஆகியோர் முதன்மைப் பாத்திரங்களில் நடித்துள்ளனர். மேலும் எஸ். பி. பாலசுப்பிரமணியம், ரஞ்சித், இரவிக்குமார், கருணாஸ், காகா இராதாகிருஷ்ணன், சாருஹாசன், பாத்திமா பாபு, கமலா காமேஷ் ஆகியோர் பிற பாத்திரங்களில் நடித்துள்ளனர். இந்த படத்திற்கு தேவா இசை அமைத்தார். படம் 2007 ஆகத்து 10 அன்று வெளியானது.

நடிகர்கள் 

அஜித் சந்திரா ஜீவாவாக
இராதிகா மேனன் பிரியாவாக
எஸ். பி. பாலசுப்பிரமணியம் ஜீவாவின் தந்தை விஜயரங்கமாக
ரஞ்சித் விவக்ரமாக  (சிறப்புத் தோற்றத்தில்)
இரவிக்குமார் பிரியாவின் தந்தையாக 
கருணாஸ் ஜானியாக
காகா இராதாகிருஷ்ணன் ஜீவாவின் தாத்தாவாக
சாருஹாசன் சத்தியநாத சுவாமியாக
பாத்திமா பாபு ஜீவாவின் தாய் காமாட்சியாக
கமலா காமேஷ் பிரியாவின் பாட்டியாக
லொள்ளு சபா பாலாஜி ஜீவாவின் நண்பராக
மாஸ்டர் ஆண்ரு பிரியாவின் தம்பியாக
பாண்டு எம். பி. இராமலிங்கமாக
செம்பிலி ஜெகன் சட்டமன்ற உறுப்பினர் கழந்தை தமிழரசனாக
பயில்வான் ரங்கநாதன் காவல் ஆய்வாளர் முனுசாமியாக
சாப்லின் பாலு வேலையாளாக
சிங்கமுத்து சிங்கமாக
போண்டா மணி
நெல்லை சிவா
தாடி பாலாஜி பரமசிவமாக
வி. எம். சுப்புராஜ் சுப்புராஜாக
சிவநாராயணமூர்த்தி
தேனி முருகன்
விஜய் கணேஷ்
மாயி சுந்தர்
விசாலினி
பரிமளா
மாஸ்டர் சூர்யா
கனல் கண்ணன் (காக்க காக்க பாடலில் சிறப்புத் தோற்றத்தில்)

தயாரிப்பு 
உயிரிலே கலந்தது (2000) படத்தின் மூலம் இயக்குநராக  அறிமுகமான கே. ஆர். ஜெயா என். என். டி. மூவி கிரியேஷன்ஸ் என்ற பதாகையின் கீழ் தயாரிக்கபட்ட என் உயிரினும் மேலான படத்தின் வழியாக மீண்டும் இயக்குநராக வந்தார். இடையில் ஜூன் ஜூலை என்ற பெயர் கொண்ட வெளிவராத படத்தில் அவர் தொடர்ந்து பணியாற்றினார். படத்தில் நாயகனாக சென்னையைச் சேர்ந்த புதுமுகமான பொறியாளர் அஜித் சந்தர் நடித்தார். மும்பையைச் சேர்ந்த ராதிகா மேனன் நாயகியாக நடிக்க தேர்வு செய்யப்பட்டார். பாடகர் எஸ். பி. பாலசுப்பிரமணியம் தந்தை வேடத்தில் நடிக்க ஒப்பந்தமானார். இப்படத்திற்கான சண்டைக் காட்சிகளை கனல் கனல் கண்ணன்  அமைத்து, ஒரு ரவுடியாக நடித்ததுமல்லாமல்,  ஒரு கானா பாடலையும்  பாடினார். தேவா இசையமைத்த பாடல்கள் அனைத்தும் படத்தின் சூழ்நிலை சார்ந்தவையே என்றார் இயக்குநர். ஆர். செல்வா ஒளிப்பதிவு செய்ய, பி. சி. மோகனன் படத்தொகுப்பு செய்ய, கிரண் கலை இயக்குநராக பணியாற்றினார்.

இசை 
பிரைப்பட பின்ண்ணி இசை, பாடல் இசை ஆகியவற்றை திரைப்பட இசையமைப்பாளர் தேவா அமைத்தார்.   வாலி, சினேகன்  முத்து விஜயன் ஆகியோர் ஏழு பாடல்களை எழுதியுள்ளனர்.

வரவேற்பு 
ஒரு விமர்சகர் படத்தை எதிர்மறையாக விமர்சித்தார், மேலும் அவர் படத்தின் மோசமான கதை, பலவீனமான திரைக்கதையை விமர்சித்தார்.

மேற்கோள்கள் 

2007 தமிழ்த் திரைப்படங்கள்
இந்தியத் தமிழ்த் திரைப்படங்கள்
தேவா இசையமைத்த திரைப்படங்கள்
எஸ். பி. பாலசுப்பிரமணியம் நடித்த தமிழ்த் திரைப்படங்கள்
சிங்கமுத்து நடித்த திரைப்படங்கள்
சுப்ரத் குமார் ஆச்சார்யா

மருத்துவர் சுப்ரத் குமார் ஆச்சார்யா (Dr. Subrat Kumar Acharya) இந்தியாவைச் சேர்ந்த ஓர் இரையகக் குடலியல் மருத்துவராவார். 1951 ஆம் ஆண்டு நவம்பர் மாதம் 1 ஆம் தேதி பிறந்தார். கல்லீரல் மாற்று மருத்துவத்திலும் நிபுணத்துவம் பெற்றிருந்தார். மருத்துவ விஞ்ஞானி,  எழுத்தாளர் மற்றும் ஆசிரியர் என பன்முகத்தன்மையுடன் செயல்பட்டு வருகிறார். ஒரு மருத்துவராக இவரது தொழில்முறை வலிமையைத் தவிர  சிக்கலான நோய்களுக்கு  பரிவுணர்ச்சியுடன் நோயாளி மைய  அணுகுமுறை சிகிச்சையளிப்பவர் என்பதற்காக நன்கு அறியப்பட்டார். நோயாளிகளின் பிரச்சினைகளை பகுப்பாய்வு செய்வதல், துல்லியமான மற்றும் நன்கு சிந்திக்கக்கூடிய நோயறிதலை முன்வைத்தல், நோயாளிகளின் தனிப்பட்ட தேவைகளுக்கு ஏற்ப சிறந்த சிகிச்சையை பரிந்துரைத்தல் போன்ற செயல்பாடுகளில் ஆச்சாரியாவின் திறன் வெளிப்பட்டதால் முக்கியமான  இரைப்பைக் குடலியல் நிபுணர் என்ற நற்பெயர் இவருக்கு கிடைத்தது. கூடுதலாக, நோயாளியின் கவலைகளை தெளிவுபடுத்துவதற்காக இவர் நேரத்தையும் முயற்சியையும் செலவிடுவார்.

பேராசிரியர் ஆச்சார்யா மதிப்புமிக்க ஓர் ஆசிரியராகவும் பணிபுரிந்தார். தனது பாரம்பரியத்தை உலகம் முழுவதும் கொண்டு செல்லும் வகையில் பல இளம் மருத்துவர்களுக்கு பயிற்சி அளித்துள்ளார். புது தில்லியில் உள்ள எய்ம்சு மருத்துவமனையில்  கிட்டத்தட்ட 40 ஆண்டுகாலம் பணிபுரிந்தார். தற்போது ஒரிசா மாநிலத்தின் தலைநகரான புவனேசுவரத்திலுள்ள  கலிங்கா தொழில்துறை தொழில்நுட்ப நிறுவனத்தின் துணை அதிபராகவும், பிரதியும்னா பால் நினைவு மருத்துவமனையின் இரையகக்குடலியல் மற்றும் கல்லீரலியல் துறைகளுக்கு துறைத் தலைவராகவும் உள்ளார். புதுதில்லியில் உள்ள போர்ட்டிசு சுகாதார அமைப்பின் ராசன் தால் மருத்துவமனையிலும் இரையகக்குடலியல் மற்றும் கல்லீரலியல் துறைகளுக்கு செயல் இயக்குனராகப் பொறுப்பு வகிக்கிறார். 

2012 ஆம் ஆண்டில் ஆச்சார்யா  புவனேசுவர் எய்ம்சு மருத்துவமனையின் இயக்குநராக நியமிக்கப்பட்டார், ஆனால் புதுதில்லி எய்ம்சு மருத்துவமனையிலேயே இரையகக் குடலியல்  துறையின் துறைத் தலைவராக தனது சேவையைத் தொடரத் தேர்வு செய்தார்.

விருதுகள் 
 பத்மசிறீ விருது, 2014
 மித்ரா ஒலிம்பசு அகநோக்கியல் விருது
 பி.என். பெர்ரி விருது
 பொதுநலவாய மருத்துவ உறுப்பினர் விருது
 ஓம் பிரகாசு நினைவு விருது
 கல்லீரல் ஆய்வுக்கான ஆசியா பசிபிக் சங்கத்தின் இளம் ஆராய்ச்சியாளர் விருது.
 சமந்தா சந்திரசேகர் விருது, 2003

மேற்கோள்கள்

புற இணைப்புகள் 
 Educational Qualification
 Prof. (Dr.) Subrata Kumar Acharya Nominated AIIMS-BBS President

1951 பிறப்புகள்
வாழும் நபர்கள்
பத்மசிறீ விருது பெற்ற மருத்துவத்துறையினர்
இரையகக் குடலியவியல்